CELEX: 32003D0432
Language: sk
Date: 2003-06-12 00:00:00
Title: Rozhodnutie Rady 2003/432/SZBP z 12. júna 2003 o začatí vojenskej operácie Európskej únie v Konžskej demokratickej republike

Dôležité právne oznámenie

|

32003D0432

Úradný vestník L 147 , 14/06/2003 S. 0042 - 0042

		Rozhodnutie Rady 2003/432/SZBPz 12. júna 2003o začatí vojenskej operácie Európskej únie v Konžskej demokratickej republikeRADA EURÓPSKEJ ÚNIE,so zreteľom na Zmluvu o Európskej únii, a najmä na jej článok 17 ods. 2 a článok 25,so zreteľom na jednotnú akciu Rady 2003/423/SZBP z 5. júna 2003 o vojenskej operácii Európskej únie v Konžskej demokratickej republike [1], a najmä na jej článok 6,keďže:(1) Bezpečnostná Rada OSN jednohlasne prijala dňa 30. mája 2003 rezolúciu 1484 (2003), ktorou sa povoľuje podľa hlavy VII Charty OSN dočasné rozmiestnenie mnohonárodnostných mimoriadnych ozbrojených síl v Bunia v Konžskej demokratickej republike.(2) Na základe žiadosti generálneho tajomníka OSN rozhodla Európska únia o poskytnutí dočasných stabilizačných ozbrojených síl do oblasti Ituri na vykonávanie mandátu ustanoveného v rezolúcii BR OSN 1484 (2003) z 30. mája 2003.(3) Rada poverila Politický a bezpečnostný výbor prijať príslušné rozhodnutia, ktoré sa týkajú politickej kontroly a strategického vedenia operácie.(4) V súlade s článkom 6 Protokolu o postavení Dánska, ktorý je pripojený k Zmluve o Európskej únii a k Zmluve o založení Európskeho spoločenstva, sa Dánsko nepodieľa na vypracovávaní a vykonávaní rozhodnutí a akcií Európskej únie, ktoré majú obranné dôsledky. Dánsko sa nezúčastňuje na financovaní operácie,ROZHODLA TAKTO:Článok 1Schvaľuje sa operačný plán.Článok 2Schvaľuje sa správa o Pravidlách povolenia nasadenia.Článok 3Vojenská operácia EÚ v Konžskej demokratickej republike sa začne 12. júna 2003.Článok 4Operačný veliteľ sa týmto s okamžitou platnosťou oprávňuje vydať aktivačný rozkaz (ACTORD) na vykonanie rozmiestnenia jednotiek pred tým, ako po ich príchode do operačnej oblasti nastane prenos oprávnenia a ako sa začne vykonávanie misie.Článok 5Bez toho, aby boli dotknuté ustanovenia článku 15 jednotnej akcie 2003/423/SZBP, toto rozhodnutie zostáva v účinnosti dovtedy, pokiaľ sa nerozmiestnia ozbrojené sily, ktoré sa podieľajú na operácii v Bunia.Článok 6Toto rozhodnutie sa uverejní v Úradnom vestníku Európskej únie.V Luxemburgu 12. júna 2003Za RadupredsedaG. Drys[1] Ú. v. ES L 143, 11.6.2003, s. 50.--------------------------------------------------